<classify> JUMLA ya Sh bilioni 661.9 ikiwa ni asilimia 91 ya makisio ya kukusanya Sh bilioni 723.7, zimekusanywa na halmashauri zote 185 nchini kwa mwaka wa fedha 20182019, huku Halmashauri ya Jiji la Dodoma ikingara kwa ukusanyaji wa mapato ghafi na kupeleka fedha kwenye miradi ya maendeleo.Pia Jiji la Arusha limeongoza kwa upande wa majiji kwa asilimia, huku Sumbawanga ikifanya vizuri kwa upande wa manispaa na Geita kwa upande wa halmashauri za miji na Mkoa wa Geita ikiongoza kwa ukusanyaji mapato kwa mikoa yote 26.Aidha, wakurugenzi ambao wameshindwa ukusanyaji mapato, upelekaji wa fedha za maendeleo na utoaji wa asilimia 10 kwa ajili ya vijana, wanawake na watu wenye ulemavu kwa zaidi ya asilimia 50 wiki mbili kuandika barua za kujieleza, kwanini wasichukuliwe hatua kwa kushindwa kutekeleza wajibu wao.Akizungumza na waandishi wa habari, Waziri wa Nchi, Ofisi ya Rais Tawala za Mikoa na Serikali za Mitaa, Selemani Jafo alisema: Baada ya kufanya usuluhishi wa kibenki makusanyo ya halmashauri zote ni shilingi bilioni 661.4 ambayo ni asilimia 91 ya lengo la kukusanya shilingi bilioni 723, nizipongeze sana halmashauri zote ambazo zimefanya vizuri.Mwaka 20162017 makusanyo kwa halmashauri zote, yalikuwa ni asilimia 75 na mwaka wa fedha 20172018 yalikuwa ni asilimia 81, hivyo kuwa na ongezeko la asilimia 9 kwa mwaka wa fedha 201819. Jafo alisema majiji yote sita, yamekusanya mapato kwa zaidi ya asilimia 81 kiwango na kukusanya jumla ya Sh bilioni 140.18 kati ya malengo ya kukusanya Sh bilioni 140.99.Alisema ukusanyaji kiasilimia, Jiji la Arusha limeongoza kwa kukusanya asilimia 105 likifuatiwa na Dodoma iliyokusanya kwa asilimia 104, Mwanza asilimi 97, Tanga asilimia 93 Dar es Salaam asilimia 89 na Mbeya kwa asilimia 98. Jafo alisema kwa pande wa mapato ghafi, Jiji la Dodoma limeongoza kwa kukusanya Sh bilioni 71.727 ikiwa ni asilimia 51 ambayo ni zaidi ya nusu ya makusanyo yote ya majiji, huku Halmashauri ya Jiji la Mbeya imekua ya mwisho katika kundi hilo kwa kukusanya Sh bilioni 11.5.Jafo alisema kwa upande wa manispaa 20 zilizopo nchini, zimefanya vizuri kwa kukusanya wastani wa asilimia 98. Alisema Halmashauri ya Manispaa ya Ilala imeongoza kwa kigezo cha pato ghafi ikiwa imekusanya Sh bilioni 58.2 ikifuatiwa na Kinondoni iliyokusanya Sh bilioni 34, Temeke Sh bilioni 33, Ubungo Sh bilioni 18 na Ilemela Sh bilioni 8 huku zilizofanya vibaya ni Manispaa ya Lindi Sh bilioni 1., Bukombe Sh 1.94 na Musoma Sh bilioni 1.95 .Jafo alisema Halmashauri za Manispaa zilizoongoza kwa kigezo cha asilimia ni Sumbawanga iliyokusanya asilimia 138, Iringa 133, Musoma asilimia 109, Kinondoni asilimia 104, Temeke asilimia 102, Mpanda101, Ugungo asilimia 98, Morogoro asilimia 94 na Kigoma asilimia 93 wakati zilizofanya vibaya ni Lindi iliyokusanya kwa asilimia 54, Mtwara ni asilimia 61 na Shinyanga asilimia 73.Jafo alisema katika kundi hili, Halmashauri ya Wilaya ya Chalinze iliongoza kwa kigezo cha mapato ghafi kwa kukusanya Sh bilioni 7.6, ikifuatiwa na MkurangaSh bilin 5.05 Mbozi DCSh bilioni 4.87, Geita Sh bilioni 4.788 na Tarime Sh bilioni 4.6 wakati za mwisho ni Gairo Sh milioni 396.2, Kigoma Sh milioni 397.1, BuhigweSh milioni 403.8, Kakonko Sh milioni 408.1, Newala Sh milioni 491.35 na Bumbuli Sh milioni 513.  <topic>: KITAIFA 